अजमेर। गंज थाना पुलिस मंगलवार को झांसेबाज शातिरों का गैंग पकड़ने के बाद चैन की सांस ले रही थी, इसी दौरान नयाबाजार में दो शातिर युवकों ने एक सर्राफा व्यवसायी को शिकार बना लिया। दुकानदार चितरंजन सोनी ने बताया कि वह दुकान पर बैठा था, तभी बाइक पर दो युवक दुकान पर आए।
इसमें से एक बाइक पर ही बैठा रहा, जबकि दूसरा युवक ग्राहक के तौर पर दुकान में आया और सोने की अंगूठी दिखाने को कहा। युवक ने अंगूठी पसंद करने के दौरान ही शोकेस में रखा जेवर का डिब्बा पार कर दिया और भाग कर दुकान के बाहर साथी की बाइक पर बैठ गया।
दोनों तेज गति से बाइक लेकर फरार हो गए। डिब्बे में करीब 12 तोला सोने के जेवर थे। कोतवाली थाना पुलिस ने दुकानदार की शिकायत पर मुकदमा दर्ज कर लिया है। दुकानदार ने बताया कि आरोपी युवकों में से एक ने पीले कलर की टी शर्ट पहन रखी थी।
hin_Deva hin_Deva hin_Deva